Listaan dagiti karayan ti Azerbaijan

Daytoy  ket listaan dagiti karayan ti Azerbaijan.  Ti hidrograpia ti Azerbaijan ket maitagikua iti pagayusan a labneng ti Baybay Kaspio a pagayusan dagiti amin a karayan idiat Azerbaijan.

Ti Baybay Kaspio ket maysa nga endoreika a labneng, a daytoy ket maysa a narikpan a labneng, gapu ta ti Baybay Kaspio ket awanan kadagiti rummuaran a pagayusan iti maysa a taaw.

Ti Kaatiddogan a karayan ti Republika ti Azerbaijan ket ti Kur a ti pagtaudan ti karayan ket idiay Turkia ken agayus daytoy babaen ti Republika ti Georgia, sakbay a sumrek idiay Azerbaijan. Idiay, daytoy ket makitumpong iti maikadua a kaatiddogan a karayan Aras a ti taudan ti karaya ket mabirukan pay idiay Turkia, ken daytoy ket adda iti pagbeddengan ti pagilian iti Iran. Dagiti kangrunaan a tributario ti karayan Kur ket dagiti karayan ti Qanix, Qabirri, Turyan, Agstafa, Shekir, Terter ken Khachin. Dagiti kangrunaan a tributario ti karayan Aras ket dagiti karayan ti Arpachay, Nakhchivan, Okhchu, Hekeri ken Kondelenchay. Dagiti kadakkelan a karayan a saan a dagiti tributario ti karayan Kur ken Aras ket dagiti karayan ti Samur, Gudyal, Velvele, Vilesh ken Lenkeran.

Dagiti karayan 
Dagiti karayan ket mangporma iti nangruna a parte ti sistema ti danum ti Azerbaijan. Adda dagiti 8,359 a karayan iti nadumaduma a kaatidog iti kaunegan ti Azerbaijan. Kadagitoy ket 8,188 a karayan iti basbassit ngem  iti kaatiddog. 24 laeng dagiti karayan ket sumurok a  iti kaatiddog.

Dagiti kadakkelan a karayan nga agayus iti pagilian ket:
 Kür, kangrunaan a taudan ti danum ken dalan ti pagilian
 Aras
 Qanıx, mabirukan idiay Alazan
 Qabırlı, ammo pay a kas Iori
 Khrami
 Samur
 Pirsaatçay
 Bolgar-Chay, mabirukan idiay Distrito ti Jalilabad
 Ağstafa
 Hekeriychay, ammo pay a kas Hekeri
 Kurekchay
 Tərtərçay
 Ağdabançay
 Levçay
 Turağayçay
 Türyançay
 Vilesh
 Qarqarçay

Sistema ti karayan 
Dagiti karayan idiay Azerbaijan ket mabalin  mabingbingay kadagiti tallo a grupo:
Dagiti karayan ti labneng Kur (Qanix, Qabirri, Turyan, Agstafa, Shekir, Terter, Khachin, kdpy.)
Dagiti karayan ti labneng Aras (Arpachay, Nakhchivan, Okhchu, Hekeri, Kondelenchay, kdpy.)
Dagiti karayan a dagus nga agayus iti Baybay Kaspio (Samur, Gudyal, Velvele, Vilesh, Lenkeran, kdpy.)

Dagiti sistema ti karayan ti Azerbaijan ket agbalbaliwda babaen dagiti impluensia dagiti nadumaduma a pisiograpiko  a banag: klima, langa ti daga, estruktura ti heolohia, daga ken mulmula.
Ti densidad ti network ti karayan ket umad-adu, kalpasanna agin-inut a bumassit kadagiti nangatngato nga altitud. Malaksid iti rehion ti Talysh (1.6-2.2 km/km²), ti densidad ti sistema ti karayan ket isu ti kangatuan (1-2 km/km²) iti 1,000-2,500 a kilometro, bayat a ti lugar ti banbantay ti Talysh ket kangatuan iti 1.6-2.2 km/km² iti 500-1,000 km. Ti agpakatengnga a densidad ti sistema ti karayan ti Azerbaijan ket 0.39 km/km². Nababbaba pay ti densidad ngem 0.05 km/km² kadagiti tanap.

Kura ken Aras 

Ti Kur ken Aras ket dagiti kaatidogan a karayan idiay Azerbaijan. Agayusda babaen ti Tanap ti Kur-Araz. Dagiti karayan a dagus nga agayus iti Baybay Kaspio, ket kangrunaanda nga agtaud manipud iti amianan-akindaya a bakras ti Kalatakan  Kaukaso ken ti Banbantay Talysh ken agayus iti igid dagiti tanap ti Samur-Devechi ken Lenkeran.

Ti lugar ti labneng ti Karayan Kura (86,000 km²) aginggana iti pagtumponganna iti Karayan Aras ket basbassit ngem ti labneng ti danum ti Aras (101,937 km²). Ti karayan ket matawtawagan pay laeng iti Kura iti pagtumpongan gapu ta ti agpang ti danum ti Kura ket mamindua a nangatngato ngem ti Karayan Aras.

Dagiti nagibasaran 

 
Azerbaijan